Til dig som ønsker en smagsprøve af hvad Færøerne har at byde på, men som ikke ønsker at bruge mange dage på projektet i første omgang, har vi sammensat en pakke som præcis opfylder dette behov. Vi tilbyder 3 dage og nætter i den unikke hovedstad Tórshavn. Du bor mellem de farverige bygninger og har rig mulighed for at opleve denne lille storby med sin unikke karakter og fortryllende charme. Besøg gågade-området i centrum hvor du kan købe bl. a. lokalt håndværk og design eller høre musik. Der er også det hyggelige område ved småbådehavnen i Vágsbotn, hvor der findes kaféer og et lille markedsområde, hvor der tit er mulighed for at købe frisk fanget fisk og andre lokale råvarer. Den gamle bydel lokker med sine tætbyggede små træhuse og smalle gyder. Byens atmosfære er hyggelig og charmerende og byder på mange forskellige typer kulinariske oplevelser. Da Tórshavn ligger centralt placeret i landet er der også mulighed for at komme længere ud og opleve mere af Færøernes smukke natur.